( 85 ) 
ipsum circumdantibus, ita ut nullum spatium vacuum vel saltem sulcus 
parallelus directioni fibrarum relinquatur. Haec tela densata et continua 
impedit quominus separentur et aspiciantur fasciculi. In Lumbricis terres- 
tribus haec tela cellularis est albida, translucida, omnino similis illi quam 
observamus inter duos annulos subsequentes et ad eorum intersectionem. 
Musculi ipsi, verbi gratia, longitudinales ventrales et dorsales, (vid. tab. 
XJ^III- XIX. ) separantur inter se tela cellulari simili sed magis extensa. 
Tandem quaeque fibra , quodque filamentum musculare , a suo fasciculo 
segregatum, circumdatur tela cellulari, eo tenuiori et densiori quo magis 
exiguae sunt fibrae, quae tela cellularis ipsum filamentum cum vicinis 
filamentis conjungit. 
Si nunc unum ex illis filamentis microscopio subjicimus, videmus ipsum 
tantum esse compositum ex fibrillis, inter se conjunctis eadem illa tela 
cellulari densata, modificata in compositione et ordine pro specie musculi 
et magnitudo illarum fibrillarum. 
Illae fibrillae videntur oriri ex junctione particularum simplicissimarum, 
et formari ex substantia propria , comprehensa sanguine et ejecta hoc 
liquido sub forma fibrarum quae deponuntur quum ex corpore extrahitur, 
(vid. Cuvier, ^4natomie comparee , tom. I.pag. 90.) Secundum recen- 
tissimas plurium auctorum observationes , fibrilla muscularis constare 
videtur ex conjunctione perquam minimorum globulorum substantiae 
peculiaris animalis singulatim appositorum. Ea illustrare observatione 
datum mihi non fuit. 
Fibrillae non sunt cavae, sed videntur esse tubi cylindrici formati ex 
substantia continua , quae integram cavitatem implet. Cei. Ljonnet sculpsit 
fibrillarum figuras musculorum Erucae Cossus ligniperdce. Lumbricus 
terrestris non magnam in suis fibrillis exhibet mutationem formae. 
In experimentis meis quoad sanguinem Lumbricorum, saepe observavi 
fibrillam a liquido separatam ,sese deponentem sub forma filorum radiatorum 
plus minusve longorum. Sed affirmare non auderem illa filamenta omnino 
esse similia fibrillis muscularibus, etsi colorem excipias. Etenim fibrillae 
regulari forma semper insigniuntur : sunt rectae et continuae nullis ra- 
mificationibus distinctae; filamenta vero ex sanguine oriunda hic et illic 
sunt inflatae et etiam dividuntur in ramos qui ipsi subdivisiones exhibent. 
Fibrilla mus- 
cularis. 
